Ludovic Orban ar putea forma un nou partid politic în viitor. "Ce s-a întâmplat la Congres m-a marcat profund".
Orban a afirmat că cele întâmplate la Congres "l-au marcat profund". Duminică seară, Orban a precizat că echipa din fruntea PNL deja nu mai reprezintă PNL și că "aceasta nu mai are nicio treabă cu spiritul liberal". Ce s-a petrecut la Congresul PNL reprezintă un "coșmar" pentru fostul președinte PNL.
Fostul lider al Partidului Național Liberal, Ludovic Orban, a afirmat că cele întâmplate la Congres "l-au marcat profund" și se gândește dacă își mai are rostul "în această gașcă". O gașcă "care a călcat în picioare lucruri fundamentale care țin de democrație", este de părere liberalul."Când voi fi convins că PNL a devenit o carcasă care nu mai are nicio legătură cu partidul istoric, sunt gata inclusiv să creez o construcție politică care să continue trecutul PNL", a precizat el.Duminică seară, Ludovic Orban a precizat, într-o intervenție la Realitatea Plus, faptul că echipa din fruntea PNL deja nu mai reprezintă PNL și că aceasta nu mai are nicio treabă cu spiritul liberal."Ce s-a întâmplat la Congres pe mine m-a marcat profund şi m-a făcut pentru prima oară să-mi pun întrebarea dacă mai am ce să caut în această gașcă care a călcat în picioare lucruri fundamentale care țin de democrație. Ăsta nu a fost congres în care oamenii să voteze liber. Au fost patru sisteme de control", a precizat Orban.În opinia lui Orban, ce s-a petrecut la Congresul PNL reprezintă un "coșmar". De asemenea, acesta susține că în 31 de ani de zile el nu a mai trăit așa ceva.La întrebarea adresată lui Orban cu privire la posibilitatea de a mai avea un viitor în PNL, el nu a eliminat varianta înființării unei alte formațiuni politice."Cu siguranță că am un viitor în viața publică din România. Eu sunt un politician atipic, nu mi-am construit cariera încercând să mă pun bine cu mărimile, cu serviciile, mi-am construit cariera prin muncă și efort. (…) Când voi fi convins că PNL a devenit o carcasă care nu mai are nicio legătură cu partidul istoric, sunt gata inclusiv să creez o construcție politică care să continue trecutul PNL. În momentul de față, cei care conduc azi partidul nu au nicio legătură cu PNL", a menționat Ludovic Orban.